hotchpotch/miracl-hf-unified huggingface dataset:
Ingress
Ingress on massiivinen monen pelaajan verkkopeli, joka käyttää avuksi lisättyä todellisuutta ja jota pelataan älypuhelimella. Peliä kehittävä Niantic Labs aloitti kutsupohjaisen beta-testauksen marraskuussa 2012 Android-käyttöjärjestelmälle ja peli julkaistiin joulukuussa 2013. Myös iOS-versio on julkaistu kesällä 2014.
Ingressin perusideana on patsaisiin, muistomerkkeihin, rakennuksiin ja muihin todellisiin paikkoihin liittyvien, niinkutsuttujen "portaalien" valtaaminen, ylläpitäminen ja keskenään linkittäminen. Pelinäkymä pohjautuu pelaajaa ympäröivään, muutaman sadan metrin laajuiseen tyyliteltyyn karttaan ja siinä näkyviin kohteisiin.
Pelissa on kaksi puolta, "Enlightened" ja "Resistance". Taustatarinan mukaan edelliset pyrkivät edesauttamaan salaperäisen, Maan ulkopuolisen älyn vaikutusta maapallolla ja jälkimmäinen on vastarintaliike. Pelaajien valtaamat ja yhteenlinkittämät portaalit muodostavat kenttiä, ja puolet kamppailevat maailman herruudesta.
Erkonpuisto
Erkonpuisto on Lahden kaupungin keskustassa sijaitseva puisto. Se on nimetty suomalaisen runoilija Juhana Heikki Erkon (1849–1906) mukaan. Puistossa on aidattu leikkipuisto ja neljä veistosta. Veistokset ovat Essi Renvallin J. H. Erkon muistomerkki (paljastettu 1956), Jussi Mäntysen Hirvi-veistos (1955) ja Emil Wikströmin Mikael Agricolan muistomerkki vuodelta 1953. Puiston eteläpäässä on Veikko Leppäsen J. K. Paasikiven patsas (1961).
Vapun aattona lahtelaiset opiskelijat lakittavat Hirvi-veistoksen.
Jean Verboven
Jean Verboven oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.
Charles Lannie
Charles Lannie (21. elokuuta 1881 Berchem – 3. kesäkuuta 1958) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa hopeaa joukkuevoimistelussa. Lisäksi hän osallistui samoissa kisoissa moniottelun yksilökilpailuun ja jäi siinä 19. sijalle.
François Walker
François Walker oli ranskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa pronssia joukkuevoimistelussa. Samoissa kisoissa hän jäi 15. sijalle moniottelun yksilökilpailussa.
Vilhelm Lange
Kristian Vilhelm Lange (20. joulukuuta 1893 Ringkøbing – 17. marraskuuta 1950 Frederiksberg) oli tanskalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa vapaan järjestelmän joukkuekilpailussa.
Hugo Helsten
Hugo Alexander Helsten (15. syyskuuta 1894 Frederikshavn – 25. toukokuuta 1978 Esbjerg) oli tanskalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa vapaan järjestelmän joukkuekilpailussa.
Pesäpallon suomensarja 1958
Pesäpallon suomensarja pelattiin neljännentoista kerran kaudella 1958. Sarja pelattiin neljässä lohkossa ja lohkovoittajat Hongikon Nuorisoseuran Urheilijat, Imatran Pallo-Veikot, Rauman Fera ja Oulun Lippo nousivat suoraan mestaruussarjaan kaudeksi 1959.
Itälohkossa pelasivat uusina joukkueina mestaruussarjasta pudonnut HoNsU sekä maakuntasarjasta nousseet Outokummun Partio, Vaajakosken Terä ja Juankosken Kuohu. Edellisellä kaudella sarjapaikkansa säilyttänyt Jyväskylän Kiri-Veljet jäi pois, koska seuran toiminta lakkautettiin.
Etelälohkossa pelasi uusina joukkueina maakuntasarjasta nousseet Keravan KooPee, Renkomäen Maila-Pojat ja Vehkalahden Veikot. Keravan Tovereiden tilalla Keravan Pallo-Toverit. SM-sarjasta ei etelälohkoon pudonnut yhtään joukkuetta.
Länsilohkossa pelasivat uusina mestaruussajasta pudonneet Ylihärmän Junkkarit ja Harjavallan Jymy sekä maakuntasarjasta nousseet Ulvilan Pesä-Veikot ja Laihian Liitto. Rauman Urheilijoiden pesäpallojaosto irtautui entisestä seurastaan ja uusi pesäpallon erikoisseura Fera pelasi ensimmäisen kautensa, voittaen heti RU:n kaksi vuotta aiemmin menettämän SM-sarjapaikan takaisin.
Pohjoislohkossa uusina joukkueina olivat SM-sarjasta pudonnut Muhoksen Urheilijat sekä nousijat Kannuksen Urheilijat ja Raahen Vesa.
Léon Bronckaert
Léon Auguste Marie Bronckaert (28. kesäkuuta 1893 – ?) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuekilpailussa.
Thomas Cook Group
Thomas Cook Group on brittiläinen matkatoimisto. Nykymuodossaan se perustettiin vuonna 2007, kun Thomas Cook AG ja MyTravel Group plc. yhdistyivät.
Sen edeltäjäyhtiöistä vanhimman perusti Thomas Cook vuonna 1841 kuljettamaan matkustajia Britannian rautateillä. Vuonna 1851 toimisto järjesti pakettimatkan Pariisin maailmannäyttelyyn.
Yhtiön nimeksi tuli vuonna 1871 "Thomas Cook & Son", kun perustajan poika tuli osakkaaksi yhtiöön. Vuonna 1924 yhtiöstä tuli osakeyhtiö nimeltään "Thomas Cook & Son Ltd." Yhtiön nimi, kansallisuus ja omistajat ovat sen jälkeen vaihtuneet useaan kertaan, mutta perustajan nimi on säilynyt osana yhtiön ja sen seuraajien nimeä.
Vuonna 1928 Thomas Cook & Son Ltd siirtyi Wagon-Lits -yhtiön omistukseen. Vuoden 1948 jälkeen yhtiön omistajina oli muun muassa brittiläisiä rautatieyhtiöitä ja pankkeja. Vuonna 2002 Thomas Cookin osti saksalainen C&N Touristik -niminen matkailualan yhtiö. Thomas Cookin toiminta jatkui osana tätä yritystä ja koko saksalais-brittiläisen yhtiön nimeksi muutettiin "Thomas Cook AG". Vuonna 2007 Thomas Cook AG ja brittiläinen "MyTravel Group plc" yhdistyivät "Thomas Cook Group plc" -nimiseksi yhtiöksi, joka on listattu Lontoon pörssiin ja kuuluu FTSE 100-indeksiin.
Yhtiön toimitusjohtaja on heinäkuusta 2012 alkaen Harriet Green ja johtokunnan puheenjohtaja Michael Healy.
Yhtiö toimii 19 maassa ja sillä on henkilökuntaa 29 000 päätoimisen työntekijän verran.
René Paenhuijsen
René Paenhuijsen oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuekilpailussa.
Kauklahden lasitehdas
Kauklahden lasitehdas Oy oli Espoon Kauklahdessa vuosina 1923–1952 toiminut lasitehdas. Tehtaan perusti vuonna 1923 Iittalan lasitehtaan entinen johtaja Claës Norstedt. Aktiebolaget Norstedt Osakeyhtiön -nimellä kulkeneen lasitehtaan alku oli vaikea, koska lasiuuni reistaili jatkuvasti. Oikeudenkäynti uunin myynyttä Hermansen-yhtiötä vastaan söi tehtaan varoja. Norstedt hävisi oikeudenkäynnin ja joutui myymään tehtaansa osake-enemmistön Riihimäen lasille vuonna 1927.
Kauklahden lasitehdas oli itsenäinen tytäryhtiö, jossa Riihimäen lasitehdas tuotti omia tuotteitaan. Tehdas ajautui konkurssiin vuonna 1952 kannattamattomana ja lopetti toimintansa. Monien Kauklahdessa valmistettujen lasiesineiden tuotanto jatkui Riihimäellä.
Tehtaan tuotanto käsitti muun muassa puristelasia, valaisinten opaalilasisia kupuja, puhallettua talouslasia ja taidelasia. Varsinkin maalaamalla koristellut maljat ja maljakot, valaisinlasit sekä hiomalla koristellut kristalliesineet ovat tunnettuja Kauklahden tuotteita.
Taito Oy teetti valaisintensa lasiosat Kauklahdessa.
Tehtaan muotoilijoita olivat mm. Helena Tynell, Kyllikki Salmenhaara sekä aikansa kuuluisin lasinkaivertaja ja hioja Theodor Käppi.
Nykyisin tehdasrakennuksessa toimii Kuusakoski Oy.
Charles Maerschalck
Charles Maerschalck oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuekilpailussa.
René Pinchart
René Pinchart (24. kesäkuuta 1891 Maldegem, Belgia – 2. marraskuuta 1970 Middletown, Connecticut, Yhdysvallat) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuekilpailussa.
Pinchart palveli ensimmäisessä maailmansodassa. Hän muutti vuonna 1927 Yhdysvaltoihin, ja hän valmensi Yhdysvaltain miekkailujoukkuetta olympialaisissa vuosina 1928, 1932, 1948 ja 1952.
Léon Darrien
Léon Darrien (25. lokakuuta 1887 – 19. helmikuuta 1973) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuevoimistelussa.
Ernest Dureuil
Ernest Dureuil oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja kuului siellä ruotsalaisen järjestelmän voimistelussa pronssia saaneeseen joukkueeseen.
Knud Kirkeløkke
Knud Nielsen Kirkeløkke (10. marraskuuta 1892 Hellerup – 7. helmikuuta 1976) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.
Jens Lambæk
Jens Vedersø Stamp Lambæk (16. lokakuuta 1899 Gjellerup – 21. lokakuuta 1985 Herning) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.
Johannes Birk
Johannes Birk (5. syyskuuta 1893 Gjellerup – 18. helmikuuta 1961 Herning) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.
Lucien Dehoux
Lucien Dehoux (1890 Bryssel, Belgia – 16. marraskuuta 1964 Menton, Ranska) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuevoimistelussa.
Ernest Deleu
Ernest Deleu oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuevoimistelussa.
Jean-Baptiste Claessens
Jean-Baptiste Claessens oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuevoimistelussa.
Marcel Hansen
Marcel Hansen oli belgialainen voimistelija ja olympiamitalisti. Hän osallistui Antwerpenin vuoden 1920 kesäolympialaisiin. Siellä hän oli mukana kilpailemassa ruotsalaisen järjestelmän voimistelussa, jossa hän sai joukkueineen pronssia.
Joseph Fiems
Joseph Fiems oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuekilpailussa.
Paul Arets
Paul Arets oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuevoimistelussa.
Louis Henin
Louis Henin (24. kesäkuuta 1894 – ?) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa pronssia ruotsalaisen järjestelmän joukkuevoimistelussa.
Fausto Acke
Fausto Alesio Acke ("Padovini"; 23. toukokuuta 1897 Rooma – 14. toukokuuta 1967 Hollywood, Los Angeles) oli italialaissyntyinen, Ruotsia edustanut voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa ruotsalaisen järjestelmän joukkuevoimistelussa.
Helge Bäckander
Helge Gustaf Samuel Bäckander (13. lokakuuta 1891 Jönköping – 11. marraskuuta 1958 Helsingborg) oli ruotsalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa ruotsalaisen järjestelmän joukkuevoimistelussa.
Aage Walther
Aage Walther (21. huhtikuuta 1897 Kølstrup – 5. joulukuuta 1961 Kølstrup) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.
Konrad Granström
Nils Konrad Granström (21. lokakuuta 1900 Luulaja – 4. tammikuuta 1982 Tukholma) oli ruotsalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa ruotsalaisen järjestelmän joukkuevoimistelussa.
Anu (jumala)
Anu, sumerien An, oli Mesopotamian uskonnossa taivaan jumala.
Anu muodosti Enlilin ja Ean kanssa keskeisten jumalten kolmikon. Anu oli kaikkien jumalten ja myös demonien isä. Anu oli ylin jumalista ja kuninkaiden oma jumala. Mesopotamian mytologiassa ja palvontamenoissa Anun rooli oli kuitenkin pieni. Yleensä hänet kuvattiin sarvipäisenä, mikä oli merkki voimasta.
Anun sumerilainen vastine An on peräisin vanhimmalta sumerien kulttuurikaudelta, ja vanhimmat kertomukset hänestä ajoittuvat vähintään vuodelle 3000 eaa. Alun perin hänet on kenties kuvattu valtavana härkänä. Myöhemmin tämä hahmo erkani omaksi jumaluudekseen, Gugalannaksi eli Taivaan Sonniksi. Anun pyhä kaupunki oli Uruk.
Helge Gustafsson
Bror Helge Gustafsson (16. tammikuuta 1900 Ervalla – 5. lokakuuta 1981 Örebro) oli ruotsalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa ruotsalaisen järjestelmän joukkuevoimistelussa.
Gunnar Söderlindh
Erik Gunnar Engelbrekt Söderlindh (10. helmikuuta 1896 Örebro – 26. joulukuuta 1969 Lundby) oli ruotsalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa ruotsalaisen järjestelmän joukkuevoimistelussa.
Oskar Bye
Oskar Wilhelm Bye (3. kesäkuuta 1870 Oslo – 30. huhtikuuta 1939 Oslo) oli norjalainen voimistelija ja olympiavoittaja. Hän oli mukana voittamassa kultaa joukkuevoimistelussa Ateenan välikisoissa 1906. Lisäksi hän sai joukkueineen hopeaa vuoden 1908 kesäolympialaisissa Lontoossa.
Nils Hellsten
Nils Robert Hellsten (7. lokakuuta 1885 Tukholma – 14. marraskuuta 1963 Tukholma) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuevoimistelussa.
Nils Hellsten (miekkailija)
Nils Erik Hellsten (19. helmikuuta 1886 Tukholma – 12. huhtikuuta 1962 Tukholma) oli ruotsalainen miekkailija ja olympiamitalisti. Hän osallistui Antwerpenin kesäolympialaisiin 1920, Pariisin kesäolympialaisiin 1924 ja Amsterdamin kesäolympialaisiin 1928. Pariisin kisoissa hän sai pronssimitalin kalvan yksilökilpailussa.
Charles Crahay
Charles Crahay (1889–?) oli belgialainen miekkailija ja olympiamitalisti. Hän kilpaili vuoden 1924 kesäolympialaisissa Pariisissa ja oli siellä mukana saamassa hopeaa floretin joukkuekilpailussa. Crahay osallistui myös Antwerpenin kesäolympialaisiin 1920 ja Amsterdamin kesäolympialaisiin 1928. Amsterdamissa hän kuului floretissa neljänneksi sijoittuneeseen joukkueeseen.
Elja Arjas
Elja Arjas (s. 9. helmikuuta 1943 Tampere) on suomalainen matemaatikko ja emeritusprofessori.
Arjas opiskeli matematiikkaa Helsingin yliopistossa ja valmistui kandidaatiksi 1964 ja maisteriksi 1965. Hän valmistui matematiikan ja tilastotieteen lisensiaatiksi vuonna 1970 ja väitteli tohtoriksi matematiikasta vuonna 1972.
Arjas oli vuosina 1975–1997 Oulun yliopiston sovelletun matematiikan ja tilastotieteen professori. Vuosina 1992–1997 hän toimi Suomen Akatemian akatemiaprofessorina ja 1997–2009 Helsingin yliopiston osa-aikaisena biometrian professorina sekä Terveyden ja hyvinvoinnin laitoksen (THL) tutkimusprofessorina.
Arjas on tutkinut muun muassa todennäköisyyslaskentaa. Hänet valittiin Suomalaisen Tiedeakatemian jäseneksi vuonna 2001.
John Sörenson
John Emil Sörenson (15. syyskuuta 1889 Malmö – 25. lokakuuta 1976 Lidingö) oli ruotsalainen voimistelija ja kaksinkertainen olympiavoittaja. Hän oli mukana voittamassa kultaa ruotsalaisen järjestelmän joukkuevoimistelussa sekä vuoden 1912 kesäolympialaisissa Tukholmassa että vuoden 1920 kesäolympialaisissa Antwerpenissä.
Ritva Arjava
Ritva Leena Arjava-Sainio (s. 29. heinäkuuta 1932 Helsinki) on suomalainen pianisti.
Arjava piti ensikonserttinsa 13-vuotiaana. Vuosina 1951–1952 hän opiskeli Pariisissa, useaan otteeseen Wienissä Akademie für Musik und Darstellende Kunstissa vuosina 1953–1963 ja Krakovassa vuosina 1964 ja 1975.
Vuonna 1955 Arjava voitti diplomin Varsovassa järjestyssä Chopin-pianokilpailussa ja samana vuonna Dinu Lipatti -palkinnon Lontoossa järjestetyssä kilpailussa. Arjava konsertoi sen jälkeen Suomessa ja ulkomailla.
Arjava on työskennellyt Suomen solistiyhdistyksen sihteerinä 1970–1971 ja Helsingin konservatorion opettajana 1976–1996. Hän on pitänyt lukuisia omia konsertteja ja esiintynyt solistina kotimaassa ja ulkomailla. Vuonna 1995 hänelle myönnettiin valtion taiteilijaeläke.
Arjavan vanhemmat olivat viulisti Väinö Arjava ja pianisti Kaisa Arjava.
Bambarin roomalaiskatolinen hiippakunta
Bambarin roomalaiskatolinen hiippakunta on Keski-Afrikan tasavallassa sijaitseva katolisen kirkon hiippakunta, joka kattaa 173 000 km² alueen. Se toimii Banguin arkkihiippakunnan alaisena.
Bambarin hiippakunta perustettiin 18. joulukuuta 1965. Sen piispoina ovat toimineet Michel Marie Joseph Maître (1981–1996), Jean-Claude Rembanga (1996–2004) ja Édouard Mathos (2004–). Aiemmin apostolisia hallitsijoita olivat olleet Joachim N'Dayen (1970–1978) ja Maître (1978–1981). Hiippakunnan pääkirkko on Bambarin Pyhän Joosefin tuomiokirkko. Vuonna 2006 hiippakunnan alueen asukkaista 31,3 % oli katolilaisia.
Antti Arstila
Antti Uolevi Arstila (23. helmikuuta 1940 – 15. marraskuuta 2012) oli suomalainen histologi ja lääkäri. Hän oli vuodesta 1971 Jyväskylän yliopistossa biologisten aineiden (solubiologian) professori. Hän tutki erityisesti kokeellista patologiaa ja patobiologiaa. Hän osallistui 1980-luvun alussa ravitsemuskeskusteluun tuomalla esille antioksidanttien ja monityydyttymättömien rasvahappojen tarpeellisuuden.
Arstila oli naimisissa Pirkko Arstilan kanssa 35 vuotta.
Maan vastakappale
Maan vastakappale eli Vastamaa on hypoteettinen aurinkokunnan kappale, joka olisi aina päinvastaisella puolella Aurinkoa tai eräiden muinaiskreikkalaisten filosofien olettamaa Keskustulta kuin Maa.
Vastamaan olemassaolon mahdollisuutta pohti ensimmäisenä kreikkalainen pytgagoralainen filosofi ja matemaatikko Filolaos. Hänen mukaansa Vastamaa kiersi Keskustulta samalla etäisyydellä ja samalla nopeudella kuin Maa ja olisi aina tarkoin päinvastaisella puolella Keskustulta kuin Maa. Täten sitä ei Maasta käsin koskaan nähdä.
Aristoteleen mukaan Filolaoksella oli kaksi aihetta olettaa, että tällainen Maan vastakappale oli olemassa. Sen avulla yritettiin selittää, miksi kuunpimennys on joskus havaittavissa silloinkin, kun sekä Kuu että Aurinko ovat horisontin yläpuolella, sillä ei tiedetty, että tämä aiheutuu valon taittumisesta ilmakehässä. Toisena aiheena oli, että tällä tavoin taivaankappaleiden lukumääräksi saatiin täysi kymmenen, jota pythagoralaiset pitivät täydellisenä lukuna.
Pythagoralaiset hylkäsivät oletuksensa Keskustulesta ja samalla myös Vastamaasta pian Platonin ajan jälkeen.
Kyseisenlainen planeetta on toistuva teema Science fictionissa ja Ufo-havainnoissa, mutta nykyisin tiedetään, ettei sitä kuitenkaan voi olla olemassa. Vaikka se ei olisi paljain silmin nähtävissä, se pystyttäisiin havaitsemaan muin keinoin. Sen painovoiman pitäisi vaikuttaa muihin aurinkokunnan kappaleisiin, ja lisäksi aurinkokunnan sisäosiin lähetetyt luotaimet olisivat kyenneet havaitsemaan maapallon kokoisen kappaleen.
Michel Marie Joseph Maître
Michel Marie Joseph Maître (3. huhtikuuta 1928 Colombier-Fontaine – 29. helmikuuta 1996) oli ranskalainen, Keski-Afrikan tasavallassa uransa luonut roomalaiskatolinen piispa. Hänet vihittiin spiritaanien papiksi 4. lokakuuta 1953 ja nimitettiin Bambarin hiippakunnan johtoon 19. kesäkuuta 1981. Piispaksi vihkiminen seurasi 27. syyskuuta. Pääkonsekraattorina toimi Joachim N'Dayen, jota avustivat Antoine Marie Maanicus ja Sergio Adolfo Govi.
Maître kuoli 67-vuotiaana virassa.
Antoine Marie Maanicus
Antoine Marie Maanicus (28. syyskuuta 1924 Amsterdam – 21. joulukuuta 2000) oli alankomaalainen, Keski-Afrikan tasavallassa uransa luonut roomalaiskatolinen piispa. Hänet vihittiin spiritaanien papiksi 16. heinäkuuta 1950 ja nimitettiin Bangassoun hiippakunnan johtoon 10. helmikuuta 1964. Piispaksi vihkiminen seurasi 11. toukokuuta. Pääkonsekraattorina toimi Paul Etoga, jota avustivat Joseph Cucherousset ja Léon Théobald Delaere.
Maanicus osallistui Vatikaanin toiseen kirkolliskokoukseen. Hän kuoli 76-vuotiaana virassa.
Atomoksetiini
Atomoksetiini on lääke, jota käytetään ADHD:n ja ADD:n hoidossa. Atomoksetiini on valikoiva noradrenaliinin takaisinoton estäjä. Atomoksetiinin kauppanimi on Strattera, jota valmistaa Eli Lilly and Company. Lääke oli patentin alainen vuoteen 2017 asti.
Atomoksetiiniä tutkittiin ensin mahdollisena masennuslääkkeenä. Tehokkuutta masennuksen hoidossa ei kuitenkaan pystytty todistamaan.
Bangassoun roomalaiskatolinen hiippakunta
Bangassoun roomalaiskatolinen hiippakunta on Keski-Afrikan tasavallassa toimiva katolisen kirkon hiippakunta. Se kattaa maantieteellisesti 134 284 neliökilometrin alueen, jonka asukkaista vuonna 2006 oli katolilaisia 27,5 %. Hiippakunta toimii Banguin alaisuudessa.
Bangassou perustettiin apostolisena prefektuurina 14. kesäkuuta 1954, ja sen prefektinä toimi Martin Bodewes (1955–1964). Bangassousta tuli hiippakunta 10. helmikuuta 1964, ja sen piispoina ovat toimineet Antoine Marie Maanicus (1964–2000) ja Juan-José Aguirre Muñoz (2000–). Vuonna 2004 Bangassou menetti osan alueestaan, kun Alindao irrotettiin siitä omaksi hiippakunnakseen.
Hiippakunnan pääkirkko on Bangassoun Saint Pierre Claver -tuomiokirkko.
Belšina
Belšina () on Valko-Venäjän suuriin valtionyhtiöihin kuuluva, erityisesti työkoneiden rengasvalmistajana tunnettu yhtiö. Yhtiön päätoimipiste ja tehdas sijaitsee Mahiljoun alueen länsiosassa, Babruiskin kaupungissa. Lähes 13 000 työntekijällään yritys on kaupungin suurimpia työllistäjiä.
Belšinan liikevaihto oli vuonna 2012 yhteensä 8 812 miljardia ja nettotulos 909 miljardia Valko-Venäjän ruplaa. Valko-Venäjän keskuspankin vuoden 2012 lopun vaihtokurssilla yhtiön vuoden 2012 liikevaihto oli 777 miljoonaa euroa ja nettotulo 82 miljoonaa euroa. Liikevaihdolla mitaten yritys on siis kooltaan noin kaksi kolmasosaa Nokian renkaista.
Naftan
Naftan () on Valko-Venäjän suuriin valtionyhtiöihin kuuluva öljynjalostusyhtiö. Yhtiön päätoimipiste ja tuotantolaitokset sijaitsevat Navapolatskin kaupungissa Vitsebskin alueella. Yritys on noin 12 400 työntekijällään Navapolatskin ja Polatskin seudun suurimpia työllistäjiä.
Öljynjalostustoiminta sai alkunsa Navapolastskissa vuonna 1963. Toimintavuosiensa aikana jalostamossa on käsitelty yli 700 miljoonaa tonnia raakaöljyä. Tuotannon jalostusastetta on kohotettu myös 2000-luvulla. Vuonna 2011 alkaneen viisivuotisen uusimishankkeen kautta jalostamo tähtää 12 miljoonan raakaöljytonnin vuosittaiseen jalostuskapasiteettiin. Yli 60 % laajan jalostamoalueen petrokemian tuotteista menee vientiin. Jalostustoiminta pohjautuu Valko-Venäjällä pääasiassa Venäjältä öljyputkia pitkin tuotavan raakaöljyn varaan, joskin esimerkiksi vuoden 2013 toisella neljänneksellä yli 10 % raakaöljystä kuljetetaan jalostamoille rautateitse.
Naftanin liikevaihto oli vuonna 2012 yhteensä 35 397 miljardia ja nettotulos 3 341 miljardia Valko-Venäjän ruplaa. Valko-Venäjän keskuspankin vuoden 2012 lopun vaihtokurssilla yhtiön vuoden 2012 liikevaihto oli 3,121 miljardia euroa ja nettotulo 295 miljoonaa euroa. Yhtiö teki vuonna 2012 Belaruskalin jälkeen toiseksi suurimman nettotuloksen Valko-Venäjän sadoista julkisisen sektorin osakeyhtiöistä.
Navapolatskin öljynjalostamon ohella Valko-Venäjällä on toinenkin öljynjalostamo: Mazyrin öljynjalostamo Homelin alueella sijaitsevassa Mazyrissa. Venäjä on yrittänyt ostaa kumpaakin näistä jalostamoista itselleen.
Graziani
Graziani on muun muassa seuraavien henkilöiden sukunimi:
Sylva
Sylva voi tarkoittaa ainakin seuraavia asioita:
HD 100546
HD 100546 on valkea tähti 335 valovuoden päässä Maasta Kärpäsen tähtikuviossa eteläisellä taivaalla. Tähden näennäinen kirkkaus V on 6.698 magnitudia. Spektrityyppi B9Vne. Tähti on Herbig Ae/Be-tähti, jollaiset ovat syntymisensä loppuvaiheessa olevia, Aurinkoa raskaampia tähtiä. Ne eivät vielä polta vetyä ytimessään ja ovat siten vasta asettumassa pääsarjaan.
Nämä tähdet muistuttavat hieman T Tauri -tähtiä.
Tähden HD 100546 arvioitu ikä on noin 10 miljoonaa vuotta. Tähteä kiertää kaasu- ja pölykiekko sekä kaksi kaasumaista planeettamaista kohdetta.
Tähdellä on ympärillään kaasusta ja pölystä koostuva kiekko, jollaiset liitetään yleensä planeettojen syntyyn. Kaasu- ja pölykiekko ulottuu ainakin 350 AU:n päähän.
Yksi planeetta on noin 6,5 AU:n päässä keskustähdestään. Toinen, syntymässä oleva kaasuplaneetta on 70 AU:n päässä. 6,5 AU:n päässä olevan HD 100546 B -planeetan massa on noin 20 Jupiterin massaa, jolloin se on suunnilleen planeetan ja ruskean kääpiön rajamailla.
Tantaalipentakloridi
Tantaalipentakloridi (TaCl) on tantaali- ja kloridi-ionien muodostama epäorgaaninen ioniyhdiste. Yhdistettä käytetään muiden tantaaliyhdisteiden valmistuksessa.
Kiinteänä ja nestemäisenä tantaalipentakloridi esiintyy dimeerinä, joka muistuttaa rakenteeltaan niobiumpentakloridin rakennetta. Yhdiste esiintyy monomeerina ainoastaan kaasufaasissa. Tantaalipentakloridi reagoi veden kanssa mutta liukenee alkoholeihin muodostaen alkoksideja. Tantaalipentaklordi on vahva Lewis-happo ja muodostaa komplekseja elektroneja luovuttavien yhdisteiden kanssa.
Tantaalipentakloridia voidaan valmistaa kuumentamalla tantaalimetallia, tantaalipitoista romua ja tai ferrotantaalia kloorivirrassa. Erittäin puhdasta tuotetaa saadaan ferrotantaalista käyttämällä klooraavana reagenssina natriumtetrakloroferraattia. Natriumtetrakloroferraatin etu on alhaisempi tarvittava reaktiolämpötila verrattuna suoraan klooraukseen.
Sekä tantaalipentakloridia että tantaalipentakloridista valmistettuja tantaalialkoksideja käytetään erittäin puhtaan tantaalipentoksidin valmistamiseen kemiallisella kaasufaasipinnoitusmenetelmällä tai korkean puhtausasteen tantaalin tuotannossa. Yhdistettä voidaan käyttää myös katalyyttinä.
Arthur Southern
Arthur George Heron Southern (26. maaliskuuta 1883 Sowerby Bridge – 5. kesäkuuta 1940 Swanage) oli brittiläinen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia joukkuevoimistelussa.
William Titt
William Stephen Titt ("LeBeau"; 8. helmikuuta 1881 Cork – 5. huhtikuuta 1956 Cardiff) oli irlantilaissyntyinen, Yhdistynyttä kuningaskuntaa edustanut voimistelija ja olympiamitalisti. Hän oli vuoden 1912 kesäolympialaisissa Tukholmassa mukana saamassa pronssia joukkuevoimistelussa. Lisäksi hän osallistui Lontoon kesäolympialaisiin 1908 ja kuului siellä kahdeksanneksi sijoittuneeseen joukkueeseen.
Charles Simmons (voimistelija)
Charles Simmons (24. joulukuuta 1885 Lontoo – 15. helmikuuta 1945 Willesden) oli brittiläinen voimistelija ja olympiamitalisti. Hän oli mukana saamassa pronssia joukkuevoimistelussa vuoden 1912 kesäolympialaisissa Tukholmassa. Lisäksi hän jäi samoissa kisoissa moniottelun yksilökilpailussa 28. sijalle.
Charles Simmons
Charles Simmons on ollut seuraavien henkilöiden nimi:
Øistein Schirmer
Øistein Schirmer (11. huhtikuuta 1879 Fredrikstad – 24. toukokuuta 1947 Larvik) oli norjalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa vapaan järjestelmän joukkuevoimistelussa.
Juan-José Aguirre Muñoz
Juan-José Aguirre Muñoz (s. 5. kesäkuuta 1954 Córdoba) on espanjalainen roomalaiskatolinen piispa. Hänet vihittiin Comboni-lähetyssaarnaajien papiksi 13. syyskuuta 1980 ja nimitettiin Bangassoun hiippakunnan koadjuuttoripiispaksi 13. joulukuuta 1997. Piispaksi vihkiminen seurasi 10. toukokuuta 1998. Pääkonsekraattorina toimi Antoine Marie Maanicus, jota avustivat Joachim N'Dayen ja Guerrino Perin.
Aguirre Muñozista tuli 21. joulukuuta 2000 Bangassoun piispa.
Guerrino Perin
Guerrino Perin (s. 3. helmikuuta 1944 Pianiga) on italialainen lähetyssaarnaaja ja Keski-Afrikan tasavallassa toimiva roomalaiskatolinen piispa. Hänet vihittiin Comboni-lähetyssaarnaajien papiksi 19. maaliskuuta 1970 ja nimitettiin Mbaïkin hiippakunnan johtoon 10. kesäkuuta 1995. Piispaksi vihkiminen seurasi 29. lokakuuta. Pääkonsekraattorina toimi Joachim N'Dayen, jota avustivat Diego Causero ja Michel Marie Joseph Maître.
Alindaon roomalaiskatolinen hiippakunta
Alindaon roomalaiskatolinen hiippakunta on Keski-Afrikan tasavallassa sijaitseva katolisen kirkon hiippakunta. Se kattaa 18 475 neliökilometrin kokoisen alueen, jonka asukkaista vuonna 2006 oli katolilaisia 24,2 %. Hiippakunta toimii Banguin alaisuudessa.
Alindao perustettiin omaksi hiippakunnakseen 18. joulukuuta 2004, jolloin se erotettiin Bangassoun hiippakunnasta. Ensimmäiseksi piispaksi nimitettiin Peter Marzinkowski. Vuonna 2012 hiippakuntaan nimitettiin koadjuuttoripiispaksi Cyr-Nestor Yapaupa.
Hiippakunnassa sijaitsee Alindaon Sacré-Coeur-katedraali.
Sycorax
Sycorax eli Uranus XVII (väliaikainen nimitys S/1997 U 2) on Uranuksen suurin epäsäännöllinen kuu. Kuun löysivät Philip Nicholson, Brett J. Gladman, Joseph A. Burns ja John J. Kavelaars 6. syyskuuta 1997. Kuu on nimetty William Shakespearen näytelmässä "Myrsky" esiintyneen Calibanin äidin mukaan.
Jens Kirkegaard
Jens Kirkegaard (1. kesäkuuta 1889 Lindum – 20. huhtikuuta 1966 Randers) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa ruotsalaisen järjestelmän joukkuevoimistelussa.
Dennis Kofi Agbenyadzi
Dennis Kofi Agbenyadzi SMA (s. 9. lokakuuta 1964) on ghanalainen, Keski-Afrikan tasavallassa toimiva roomalaiskatolinen piispa. Hän sai pappisvihkimyksensä 29. kesäkuuta 1996, ja hänet nimitettiin Berbératin hiippakunnan johtoon 14. toukokuuta 2012. Piispaksi vihkiminen seurasi 22. heinäkuuta. Pääkonsekraattorina toimi kardinaali Fernando Filoni, jota avustivat arkkipiispa Jude Thaddeus Okolo ja piispa Édouard Mathos.
Surtur (kuu)
Surtur eli Saturnus XLVIII (väliaikainen nimitys S/2006 S 7) on Saturnuksen Viikinkiryhmään kuuluva kuu. Kuun löysivät Scott S. Sheppard, David C. Jewitt ja Jan Kleyna Mauna Kealla 5. tammikuuta 2006. Kuu on nimetty Surturin, skandinaavisessa mytologiassa esiintyneen tulijättiläisen mukaan.
Rauno Vesivalo
Rauno Vesivalo (s. 2. kesäkuuta 1955 Joutseno) on suomalainen erikoissairaanhoitaja ja sairaanhoidon opettaja. Hän toimi sosiaali- ja terveydenhuoltoalan ammattijärjestön Tehyn puheenjohtajana vuosina 2013–2017.
Vesivalo kirjoitti ylioppilaaksi Mikkelin lyseosta vuonna 1974 ja valmistui sairaanhoitajaksi Savonlinnan sairaanhoito-oppilaitoksesta 1978. Hän on työskennellyt muun muassa Turun ja Oulun yliopistollisissa keskussairaaloissa, Meilahden sairaalassa sekä vuodesta 1986 lähtien Satakunnan keskussairaalassa.
Puoluetaustaltaan Vesivalo on sosiaalidemokraatti. Hän on ollut Porin kaupunginvaltuuston jäsen vuodesta 1997. Hänet valittiin valtuuston puheenjohtajaksi vuoden 2013 alusta lähtien, mutta Vesivalo jätti puheenjohtajuuden tultuaan valituksi Tehyn johtoon.
Berbératin roomalaiskatolinen hiippakunta
Berbératin roomalaiskatolinen hiippakunta on katolisen kirkon Keski-Afrikan tasavallassa sijaitseva hiippakunta. Se kattaa maantieteellisesti 45 000 neliökilometrin kokoisen alueen, jonka asukkaista vuonna 2006 oli katolilaisia 20,4 %.
Vuodesta 1940 Berbérati oli apostolinen prefektuuri ja vuodesta 1952 apostolinen vikariaatti. 14. syyskuuta 1955 perustettiin Berbératin hiippakunta, joka toimii Banguin alaisuudessa. Berbérati menetti alueitaan, kun Bossangoan apostolinen prefektuuri (1959) ja Bouarin hiippakunta (1978) perustettiin.
Berbératissa on tuomiokirkko ja lisäksi vanha Sainte Anne -tuomiokirkko.
Guy Evéquoz
Guy Evéquoz (s. 20. huhtikuuta 1952) on sveitsiläinen entinen miekkailija ja olympiamitalisti. Hän kilpaili vuoden 1972 kesäolympialaisissa Münchenissä ja oli siellä mukana saamassa hopeaa kalvan joukkuekilpailussa.
Jean Le Jeune
Jean Le Jeune (1411 Arras – 9. syyskuuta 1451 Rooma) oli ranskalainen kardinaali. Hän sai tohtorinarvon sekä kanonisessa että siviilioikeudessa Nantesin yliopistossa. Hänet valittiin piispaksi ensimmäistä kertaa Mâconiin 10. tammikuuta 1431. Hänet siirrettiin vuonna 1433 Amiensiin ja vuonna 1436 Thérouanneen.
Le Jeunesta tehtiin kardinaalipappi 18. joulukuuta 1439. Hän kuoli myrkytyksen uhrina. Hänet haudattiin San Lorenzo in Lucinan kirkkoon Roomassa.
Jorge da Costa
Jorge da Costa (1406/7 Alpedrinha – 18. syyskuuta 1508 Rooma) oli portugalilainen kardinaali. Hän toimi Lissabonin arkkipiispana vuosina 1464–1500 ja lisäksi Bragan arkkipiispana 1486–1488. Hän oli camerlengo vuosina 1486–1487. Hänestä tehtiin kardinaalipappi 18. joulukuuta 1476; hän oli taiteiden suojelija ja yksi aikansa rikkaimmista kardinaaleista.
Da Costa opiskeli Pariisin yliopistossa.
Georges Berger (voimistelija)
Georges Hubert Albert Berger (1. toukokuuta 1897 Louvroil – 16. marraskuuta 1952 Trith-Saint-Léger) oli ranskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa joukkuevoimistelussa pronssia.
Henry Clay Work
Henry Clay Work (1. lokakuuta 1832 Middletown – 8. kesäkuuta 1884 Hartford) oli yhdysvaltalainen lauluntekijä. Hän oli Yhdysvaltain sisällissodan aikaan tärkeimpiä pohjoisvaltiolaisia lauluntekijöitä Stephen Fosterin ja George F. Rootin ohella.
Workin vanhemmat olivat aktiivisia abolitionisteja ja heidän kotinsa toimi Underground Railroad -liikkeen turvapaikkana. Work oli ammatiltaan kirjanpainaja ja työskenteli Chicagossa. Lauluntekijänä hän oli itseoppinut. Hän sanoitti useat kappaleistaan pilkallisella afroamerikkalaisella tai irlantilaisella murteella. Sisällissodan aikana hän julkaisi muun muassa kappaleet ”Kingdom Coming”, ”Hail Columbia”, ”Come Home, Father” ja ”Marching Through Georgia”. 1870-luvun puolivälissä hän saavutti pitkän hiljaiselon jälkeen uutta menestystä kappaleella ”Grandfather’s Clock”. Work julkaisi vuonna 1868 runokirjan nimeltä "The Upshot Family".
Work meni naimisiin Sarah Parkerin kanssa vuonna 1857. Heidän neljästä lapsestaan kolme menehtyi jo varhaisella iällä.
Henry C. Work valittiin Songwriters Hall of Fameen vuonna 1970.
Pyhälahti (Vimpeli)
Pyhälahti on kylä Vimpelissä, Etelä-Pohjanmaan maakunnan Järviseudun seutukunnassa.
Pyhälahti sijaitsee Lappajärven itärannalla. Pyhälahti asutettiin myöhemmin kuin useimmat muut Lappajärven rantakylät, vasta 1700-luvulla.
Pyhälahden kylän perusti Paavo Matinpoika Oinonen, joka muutti 1700-luvun alussa Isovihan aikoihin Kivijärveltä Vimpelin Pokelaan ja sieltä nuorikkonsa Maria Heikintytär Pokelaisen kanssa uudisasukkaaksi Pyhälahteen. Monet Pyhälahti-sukunimeä kantavat suomalaiset ovat heidän jälkeläisiään.
Pyhälahden pelimannit ovat olleet kansanmusiikin taitajia. Antti Pyhälahti (s.1872), Lirikka-Antti, oli mestarillinen viulunsoittaja. Viulunsoittaja Erkki Metsäpelto (s.1910) sai mestaripelimannin arvonimen Kaustisen kansanmusiikkijuhlilla v. 1980.
Bjørn Skjærpe
Bjørn Skjærpe (20. lokakuuta 1895 Nærbø – ?) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan järjestelmän joukkuevoimistelussa. Hän muutti pois Norjasta, mutta tiedossa ei ole, mihin. Kuolinajankohtaakaan ei tiedetä.
Dynes Pedersen
Dynes Sneptrup Pedersen (26. toukokuuta 1893 Sunds – 28. joulukuuta 1960 Kööpenhamina) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.
Omer Hoffman
Omer Hoffman oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuevoimistelussa.
Théophile Bauer
Théophile Bauer oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.
Aileun alue
Aileun alue on yksi Itä-Timorin kolmestatoista hallinnollisesta alueesta. Sen pääkaupunki on Aileu. Alueen pinta-ala on 729 km² ja vuoden 2010 väkiluku oli 44 325.
Gaspard Pirotte
Gaspard Pirotte oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuevoimistelussa.
Reidar Tønsberg
Reidar Samuel Tønsberg (23. maaliskuuta 1893 Oslo – 12. maaliskuuta 1956 Oslo) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan järjestelmän joukkuevoimistelussa.
Mazyrin öljynjalostamo
Mazyrin öljynjalostamo (, ) on Valko-Venäjän suuryhtiöihin kuuluva öljynjalostamo. Yhtiön päätoimipiste ja tuotantolaitokset sijaitsevat maan eteläosissa, hieman Mazyrin kaupungin eteläpuolella Homelin alueella. Yritys on noin 4 400 työntekijällään Mazyrin seudun suurimpia työllistäjiä.
Jalostustoiminta pohjautuu Valko-Venäjällä pääasiassa Venäjältä öljyputkia pitkin tuotavan raakaöljyn varaan, joskin esimerkiksi vuoden 2013 toisella neljänneksellä yli kymmenen prosenttia raakaöljystä kuljetettiin jalostamoille rautateitse. Mazyrin vuonna 1975 käynnistyneelle jalostamolle on tuotu lisäksi raakaöljyä esimerkiksi Azerbaidžanista ja Venezuelasta. Myös raakaöljyn putkikuljetuksia Ukrainan kautta Valko-Venäjälle valmisteltiin vuonna 2010, mutta putkiyhtiön venäläisosapuoli pyrki estämään tämän.
Mazyrin öljynjalostamon liikevaihto oli vuonna 2012 yhteensä 27 201 miljardia ja nettotulos 2 124 miljardia Valko-Venäjän ruplaa. Valko-Venäjän keskuspankin vuoden 2012 lopun vaihtokurssilla yhtiön vuoden 2012 liikevaihto oli 2,399 miljardia euroa ja nettotulo 187 miljoonaa euroa.
Vuonna 2012 yhtiö teki kolmanneksi suurimman nettotuloksen Valko-Venäjän sadoista julkisista yhtiöistä Belaruskalin ja Vitsebskin alueen Navapolatskissa sijaitsevan maan toisen, täysin valtion omistaman öljynjalostamo Naftanin jälkeen. Venäläistahot ovat ilmaisseet kiinnostuksensa ostaa kumpaakin näistä jalostamoista itselleen. Venäläisellä Gazprom-konsernilla (Slavneft) on jo hallussaan vajaan 43 prosentin vähemmistöosuus Mazyrin jalostamosta. Myös henkilöstöllä on 12 prosentin osuus yhtiöstä.
Jørgen Andersen
Jørgen Marius Andersen (20. helmikuuta 1886 Sarpsborg – 30. toukokuuta 1973 Sarpsborg) oli norjalainen voimistelija ja kaksinkertainen olympiamitalisti. Hän oli mukana saamassa pronssia ruotsalaisen järjestelmän joukkuevoimistelussa vuoden 1912 kesäolympialaisissa Tukholmassa. Hän sai joukkueineen hopeaa vapaassa järjestelmässä Antwerpenin kesäolympialaisissa 1920.
Lauritz Wigand-Larsen
Lauritz Wigand-Larsen (24. elokuuta 1895 Bergen – 4. kesäkuuta 1951 Bergen) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan järjestelmän joukkuekilpailussa.
Fenrir (kuu)
Fenrir eli Saturn XLI (väliaikainen nimitys S/2004 S 16) on Saturnuksen kuu. Sen näennäinen magnitudi on 25, mikä tekee siitä yhden aurinkokunnan himmeimmistä kuista. Kuun löytämiseen tarvittiinkin maailman suurimpia teleskooppeja. Kuu on nimetty skandinaavisen mytologian Fenrir-suden mukaan.
Kuu kiertää Saturnusta taannehtivasti eli planeetan pyörimissuunnan vastaisesti. Onkin mahdollista, että Fenrir ei ole alun perin ollut Saturnuksen kiertolainen, vaan planeetta on siepannut sen myöhemmin.
Almighty Voice
Almighty Voice oli kanadalainen haavipalloilija ja olympiamitalisti. Hän kilpaili vuoden 1904 kesäolympialaisissa Saint Louisissa ja kuului siellä lajissa pronssia saaneeseen mohawk-intiaanien joukkueeseen.
William Partridge
William Partridge oli yhdysvaltalainen haavipalloilija ja olympiamitalisti. Hän edusti Saint Louisin Amateur Athletic Associationia ja oli vuoden 1904 kesäolympialaisissa Saint Louisissa mukana saamassa lajissa hopeaa.
Hans Laurids Sørensen
Hans Laurids Sørensen (13. elokuuta 1901 Kirke Hvalsø – 14. marraskuuta 1974 Besser) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa ja oli siellä mukana saamassa hopeaa ruotsalaisen järjestelmän joukkuevoimistelussa.
Hans Christian Sørensen
Hans Christian Sørensen ("Drigstrup"; 11. lokakuuta 1900 Drigstrup – 23. tammikuuta 1984 Drigstrup) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.
Erik Charpentier
Carl Erik Charpentier (17. elokuuta 1897 Sölvesborg – 17. helmikuuta 1978 Lund) oli ruotsalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa ruotsalaisen järjestelmän joukkuevoimistelussa.
Stökiss
Stökiss on rap-artisti Eevil Stöön mixtape, joka julkaistiin 17. kesäkuuta 2013. Se julkaistiin Monsp Recordsin kautta CD:nä ja kasettina. Kasetti on loppuunmyyty. 1. marraskuuta 2013 levy lisättiin ladattavaksi ilmaiseksi Eevil Stöön Bandcamp-sivulle.
Edmund Lindmark
Karl Edmund Lindmark (6. heinäkuuta 1894 Uumaja – 11. helmikuuta 1968 Tukholma) oli ruotsalainen voimistelija, uimahyppääjä ja olympiavoittaja. Hän oli vuoden 1920 kesäolympialaisissa Antwerpenissä mukana voittamassa kultaa ruotsalaisen järjestelmän joukkuevoimistelussa. Uimahyppääjänä hän sijoittui kolmen metrin ponnahduslaudalla neljänneksi Pariisin kesäolympialaisissa 1924, ja hän kilpaili siinä myös Amsterdamin kesäolympialaisissa 1928.
Lindmark sai uinnin pitkän radan Euroopan-mestaruuskilpailuissa 1927 hopeaa kolmen metrin ponnahduslaudalla. Meloja Else-Marie Lindmark-Ljungdahl on hänen tyttärensä.
Else-Marie Lindmark-Ljungdahl
Else-Marie Lindmark-Ljungdahl (s. 11. kesäkuuta 1942 Solna) on ruotsalainen entinen meloja. Vuoden 1960 kesäolympialaisissa Roomassa hän sijoittui 500 metrin kajakkiyksikössä kuudenneksi. Vuoden 1964 kesäolympialaisissa Tokiossa hän sijoittui 500 metrin kajakkiyksikössä viidenneksi ja 500 metrin kajakkikaksikossa kuudenneksi.
Lindmark-Ljungdahl on voimistelija, uimahyppääjä Edmund Lindmarkin tytär.
Georg Vest
Georg Erland Larsen Vest (18. heinäkuuta 1896 Brarup – 6. joulukuuta 1977 Nykøbing Falster) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.
Hiihdon Suomen-mestaruuskilpailut 1975
Hiihdon Suomen-mestaruuskilpailut pidettiin vuonna 1975 Sotkamossa 8.-9. helmikuuta ja Iisalmessa 15.-16. helmikuuta.
Kilpailu käytiin Sotkamossa.
Kilpailu käytiin Iisalmessa.
Kilpailu käytiin Sotkamossa.
Kilpailu käytiin Iisalmessa.
Kilpailu käytiin Iisalmessa.
Kilpailu käytiin Sotkamossa.
Kilpailu käytiin Iisalmessa.
Hiihdon Suomen-mestaruuskilpailut 1976
Hiihdon Suomen-mestaruuskilpailut järjestettiin vuonna 1976 Tampereella 10.-11. tammikuuta ja Rukalla maaliskuussa.
Tampere, 10. tammikuuta. Kiiskisen voittoa pidettiin suuryllätyksenä.
Tampere, 11. tammikuuta. Huippuhiihtäjistä Arto Koivisto ei osallistunut ja Juha Mieto sekä Pertti Teurajärvi keskeyttivät.
Kilpailu käytiin Rukalla. Uransa ensimmäisen 50 kilometrin kilpailun hiihtäneen Veli-Matti Pellisen pronssisijaa pidettiin yllätyksenä.
Kilpailu käytiin Rukalla.
Kilpailu käytiin Rukalla.
Tampere, 10. tammikuuta. Hilkka Kuntola ei osallistunut kuumeen vuoksi.
Tampere, 11. tammikuuta.
Yleisurheilun sisäratojen Suomen-mestaruuskilpailut 1982
Yleisurheilun sisäratojen Suomen-mestaruuskilpailut järjestettiin vuonna 1982 Turussa 20.-21. tammikuuta. Kilpailut olivat avoimet eli myös ulkomaiset urheilijat saivat osallistua. Moniotteluiden mestaruuksista kilpailtiin myös Turussa, mutta 4.-5. maaliskuuta.
Sisäratojen Suomen ennätystuloksiin ylsivät Juha Pyy 200 metrillä ja Anne Kyllönen viisiottelussa.
Yleisurheilun sisäratojen Suomen-mestaruuskilpailut 1984
Yleisurheilun sisäratojen Suomen-mestaruuskilpailut järjestettiin vuonna 1984 Turussa 11.-12. tammikuuta. Kilpailut olivat avoimet eli myös ulkomaiset urheilijat saivat osallistua. Moniotteluiden mestaruuksista kilpailtiin Lahdessa ja Vierumäellä 18.-19. helmikuuta.
Sisäratojen Suomen ennätystuloksiin ylsivät Mikko Levola korkeushypyssä, Kaisa Ylimäki 800 metrillä ja Marjo-Riitta Lakka 1 500 metrillä.
Mustasiipilepinkäinen
Mustasiipilepinkäinen ("Lanius mackinnoni") on lepinkäisten heimoon kuuluva varpuslintu.
Mustasiipilepinkäistä esiintyy Afrikan keskiosissa. Sen on kuvattu olevan paikallisesti yleinen, ja laji on luokiteltu elinvoimaiseksi.
Coman galaksijoukko
Coman galaksijoukko on yli tuhannen galaksin muodostama joukko, joka sijaitsee Bereniken hiusten tähdistössä 321 miljoonan valovuoden päässä Maasta. Coman galaksijoukko ja Leijonan galaksijoukko ovat Coman superjoukon suurimmat galaksijoukot.
Joukon galaksit ovat lähinnä elliptisiä ja linssimäisiä galakseja. Lisäksi klusteri sisältää joitakin kierteisgalakseja, jotka ovat muita galakseja nuorempia ja sijaitsevat pääasiassa joukon reunamilla. Uskotaan, että yli 90 % galaksijoukon massasta koostuu pimeästä aineesta, mutta pimeän aineen jakautuminen joukon sisällä tunnetaan huonosti.
Okalepinkäinen
Okalepinkäinen ("Lanius dorsalis") on lepinkäisten heimoon kuuluva varpuslintu.
Okalepinkäistä esiintyy Itä-Afrikassa. Lajin on kuvattu olevan yleinen, joskin harvinaisempi levinneisyysalueensa eteläisimmissä osissa. Se on luokiteltu elinvoimaiseksi.
Kivihuhta
Kivihuhta on kylä Kauhavan kaupungissa Etelä-Pohjanmaalla. Kylä on lähellä valtatie 19:ää ja noin viisi kilometriä pohjoiseen Ylihärmän kirkonkylästä, vaikka sijaitsikin entisen Alahärmän kunnan alueella.
Hiihdon Suomen-mestaruuskilpailut 1999
Hiihdon Suomen-mestaruuskilpailut järjestettiin vuonna 1999 Ähtärissä 16.–17. tammikuuta, Rokualla 30.–31. tammikuuta ja Inarissa 27.–28. maaliskuuta.
Rokua, 30. tammikuuta
Rokua, 30.–31. tammikuuta
Ähtäri, 16. tammikuuta
Ähtäri, 17. tammikuuta
Inari, 28. maaliskuuta
Inari, 27. maaliskuuta
Rokua, 30. tammikuuta
Rokua, 30.–31. tammikuuta
Ähtäri, 16. tammikuuta
Ähtäri, 17. tammikuuta
Inari, 28. maaliskuuta
Inari, 27. maaliskuuta
Parvilepinkäinen
Parvilepinkäinen ("Lanius excubitoroides") on afrikkalainen lepinkäisten heimoon kuuluva varpuslintu.
Parvilepinkäistä tavataan Burundissa, Kamerunissa, Keski-Afrikassa, Tšadissa, Kongon demokraattisessa tasavallassa, Etiopiassa, Keniassa, Malissa, Mauritaniassa, Nigeriassa, Ruandassa, Etelä-Sudanissa, Sudanissa, Tansaniassa ja Ugandassa. Lajin on kuvattu olevan yleinen, joskin harvinaisempi levinneisyysalueensa läntisimmissä osissa. Se on luokiteltu elinvoimaiseksi.
Somalianlepinkäinen
Somalianlepinkäinen ("Lanius somalicus") on afrikkalainen lepinkäisten heimoon kuuluva varpuslintu.
Somalianlepinkäistä tavataan Djiboutissa, Etiopiassa, Keniassa, Somaliassa ja Etelä-Sudanissa. Lajia on kuvattu yleisestä epätavalliseksi. Se on luokiteltu elinvoimaiseksi.
Tiibetinlepinkäinen
Tiibetinlepinkäinen ("Lanius tephronotus") on aasialainen lepinkäisten heimoon kuuluva varpuslintu.
Tiibetinlepinkäistä tavataan pesivänä Himalajan alueella ja Kiinassa, sekä talvehtivana etelämpänä Pohjois-Intiassa ja Kaakkois-Aasian pohjoisosissa. Lajin kokonaispopulaatiota ei tiedetä, mutta sen on kuvattu olevan "ei-harvinainen".
XMMXCS 2215-1738
XMMXCS 2215-1738 on 10 miljardin valovuoden päässä Maasta sijaitseva galaksijoukko ja eräs kaukaisimmista tunnetuista joukoista. Joukon massaksi on arvioitu 500 biljoonaa auringon massaa, josta suurin osa koostuu pimeästä aineesta. XMMXCS 2215-1738 on varsin suuri ja kehittynyt siihen nähden, että se syntyi vain noin neljän miljardin vuoden ikäisessä maailmankaikkeudessa; aikaisemmin ei uskottu, että näin nuoressa kaikkeudessa voisi syntyä tämänkaltaisia joukkoja. Joukko löydettiin vuonna 2006.
Useissa lähteissä galaksijoukko tunnetaan nimellä XMMXCS 2215-1734. Syy kahteen eri nimeen on hämärän peitossa.
Susan Rice
Susan Elizabeth Rice (s. 17. marraskuuta 1964 Washington D.C.) on yhdysvaltalainen diplomaatti ja virkamies. Hän toimi maansa YK-suurlähettiläänä 2009–2013. Vuodesta 2013 Rice on ollut presidentti Barack Obaman turvallisuuspoliittinen neuvonantaja.
Rice varttui Washingtonissa. Hänen isänsä työskenteli Yhdysvaltain keskuspankin johtokunnassa. Hän valmistui kandidaatiksi Stanfordin yliopistosta vuonna 1986, minkä jälkeen hän opiskeli Oxfordin yliopistossa Rhodes-stipendiaattina. Hän valmistui maisteriksi 1988 ja väitteli tohtoriksi kansainvälisistä suhteista 1990. Rice työskenteli Yhdysvaltain kansallisessa turvallisuusneuvostossa (National Security Council, NSC) vuosina 1993–1997.